ETA:n sekakomitean päätös N:o 29/2004, tehty 19 päivänä maaliskuuta 2004, ETA-sopimuksen liitteen XIV (Kilpailu) muuttamisesta



Virallinen lehti nro L 127 , 29/04/2004 s. 0137 - 0139



ETA:n sekakomitean päätös N:o 29/2004, tehty 19 päivänä maaliskuuta 2004, ETA-sopimuksen liitteen XIV (Kilpailu) muuttamisesta ETA:N SEKAKOMITEA, joka ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä "sopimus", ja erityisesti sen 98 artiklan, sekä katsoo seuraavaa: (1) Sopimuksen liite XIV muutettiin 7 päivänä marraskuuta 2003 tehdyllä ETA:n sekakomitean päätöksellä N:o 153/2003(1). (2) EY:n perustamissopimuksen 81 artiklan 3 kohdan soveltamisesta tiettyihin vertikaalisten sopimusten ja yhdenmukaistettujen menettelytapojen ryhmiin 22 päivänä joulukuuta 1999 annettu komission asetus (EY) N:o 2790/1999(2) otettiin osaksi sopimusta ETA:n sekakomitean päätöksellä N:o 18/2000(3). (3) Perustamissopimuksen 81 artiklan 3 kohdan soveltamisesta vertikaalisten sopimusten ja yhdenmukaistettujen menettelytapojen ryhmiin moottoriajoneuvoalalla 31 päivänä heinäkuuta 2002 annettu komission asetus (EY) N:o 1400/2002(4) otettiin osaksi sopimusta ETA:n sekakomitean päätöksellä N:o 136/2002(5). (4) Asetuksen (EY) N:o 2790/1999 8 artiklaa ja asetuksen (EY) N:o 1400/2002 7 artiklaa olisi muutettava, ON PÄÄTTÄNYT SEURAAVAA: 1 artikla Muutetaan sopimuksen liite XIV seuraavasti: 1) Lisätään 2 kohtaan (komission asetus (EY) N:o 2790/1999) seuraava: "c) Lisätään 8 artiklan loppuun seuraava:'EFTA:n jäsenvaltioiden välisen, valvontaviranomaisen ja tuomioistuimen perustamista koskevan sopimuksen määräysten mukaisesti EFTA:n valvontaviranomainen voi antaa suosituksen siitä, että samankaltaisten vertikaalisten rajoitusten rinnakkaisten verkostojen kattaessa yli 50 prosenttia asian kannalta merkityksellisistä markkinoista EFTA-valtioissa tätä asetusta ei sovelleta vertikaalisiin sopimuksiin, jotka sisältävät erityisiä kyseisiin markkinoihin liittyviä rajoituksia. Edellä olevan 1 kohdan mukainen suositus osoitetaan asian kannalta merkitykselliset markkinat muodostavalle EFTA-valtiolle tai EFTA-valtioille. Komissiolle ilmoitetaan tällaisen suosituksen antamisesta. Kolmen kuukauden kuluessa 1 kohdan mukaisen suosituksen antamisesta kaikki EFTA-valtiot, jotka ovat suosituksen saaneet, ilmoittavat EFTA:n valvontaviranomaiselle, hyväksyvätkö ne suosituksen. Jos kolmen kuukauden määräaika päättyy eikä EFTA-valtio ole vastannut ajoissa, katsotaan, että kyseinen valtio on hyväksynyt suosituksen. Jos suosituksen saanut EFTA-valtio hyväksyy suosituksen tai ei vastaa ajoissa, sillä on sopimuksen mukaisesti oikeudellinen velvoite on panna suositus täytäntöön kolmen kuukauden kuluessa sen antamisesta. Jos kolmen kuukauden määräajassa suosituksen saanut EFTA-valtio ilmoittaa EFTA:n valvontaviranomaiselle, että se ei hyväksy suositustaan, EFTA:n valvontaviranomainen ilmoittaa siitä komissiolle. Jos komissio on eri mieltä kyseisen EFTA-valtion kanssa, sovelletaan sopimuksen 92 artiklan 2 kohtaa. EFTA:n valvontaviranomainen ja komissio vaihtavat tietoja ja kuulevat toisiaan tätä määräystä sovellettaessa. Samankaltaisten vertikaalisten rajoitusten rinnakkaisten verkostojen kattaessa yli 50 prosenttia asian kannalta merkityksellisistä markkinoista ETA-sopimuksen soveltamisalueella asianomaiset kaksi valvontaviranomaista voivat aloittaa yhteistyön tavoitteenaan erilliset toimenpiteet. Jos molemmat valvontaviranomaiset ovat samaa mieltä asian kannalta merkityksellisistä markkinoista ja tämän määräyksen mukaisen toimenpiteen soveltuvuudesta, komissio antaa Euroopan yhteisön jäsenvaltioille osoitetun asetuksen ja EFTA:n valvontaviranomainen vastaavan sisältöisen suosituksen asian kannalta merkitykselliset markkinat muodostavalle EFTA-valtiolle tai EFTA-valtioille.'" 2) Lisätään 4b kohtaan (komission asetus (EY) N:o 1400/2002) seuraava: "c) Lisätään 7 artiklan loppuun seuraava:'EFTAn jäsenvaltioiden välisen, valvontaviranomaisen ja tuomioistuimen perustamista koskevan sopimuksen määräysten mukaisesti EFTA:n valvontaviranomainen voi antaa suosituksen siitä, että samankaltaisten vertikaalisten rajoitusten rinnakkaisten verkostojen kattaessa yli 50 prosenttia asian kannalta merkityksellisistä markkinoista EFTA-valtioissa tätä asetusta ei sovelleta vertikaalisiin sopimuksiin, jotka sisältävät erityisiä kyseisiin markkinoihin liittyviä rajoituksia. Edellä olevan 1 kohdan mukainen suositus osoitetaan asian kannalta merkitykselliset markkinat muodostavalle EFTA-valtiolle tai EFTA-valtioille. Komissiolle ilmoitetaan tällaisen suosituksen antamisesta. Kolmen kuukauden kuluessa 1 kohdan mukaisen suosituksen antamisesta kaikki EFTA-valtiot, jotka ovat suosituksen saaneet, ilmoittavat EFTA:n valvontaviranomaiselle, hyväksyvätkö ne suosituksen. Jos kolmen kuukauden määräaika päättyy eikä EFTA-valtio ole vastannut ajoissa, katsotaan, että kyseinen valtio on hyväksynyt suosituksen. Jos suosituksen saanut EFTA-valtio hyväksyy suosituksen tai ei vastaa ajoissa, sillä on sopimuksen mukaisesti oikeudellinen velvoite on panna suositus täytäntöön kolmen kuukauden kuluessa sen antamisesta. Jos kolmen kuukauden määräajassa suosituksen saanut EFTA-valtio ilmoittaa EFTA:n valvontaviranomaiselle, että se ei hyväksy suositustaan, EFTA:n valvontaviranomainen ilmoittaa siitä komissiolle. Jos komissio on eri mieltä kyseisen EFTA-valtion kanssa, sovelletaan sopimuksen 92 artiklan 2 kohtaa. EFTA:n valvontaviranomainen ja komissio vaihtavat tietoja ja kuulevat toisiaan tätä määräystä sovellettaessa. Samankaltaisten vertikaalisten rajoitusten rinnakkaisten verkostojen kattaessa yli 50 prosenttia asian kannalta merkityksellisistä markkinoista ETA-sopimuksen soveltamisalueella asianomaiset kaksi valvontaviranomaista voivat aloittaa yhteistyön tavoitteenaan erilliset toimenpiteet. Jos molemmat valvontaviranomaiset ovat samaa mieltä asian kannalta merkityksellisistä markkinoista ja tämän määräyksen mukaisen toimenpiteen soveltuvuudesta, komissio antaa Euroopan yhteisön jäsenvaltioille osoitetun asetuksen ja EFTA:n valvontaviranomainen vastaavan sisältöisen suosituksen asian kannalta merkitykselliset markkinat muodostavalle EFTA-valtiolle tai EFTA-valtioille.'" 2 artikla Tämä päätös tulee voimaan 20 päivänä maaliskuuta 2004, jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle(6). 3 artikla Tämä päätös julkaistaan Euroopan unionin virallisen lehden ETA-osastossa ja ETA-täydennysosassa. Tehty Brysselissä 19 päivänä maaliskuuta 2004. ETA:n sekakomitean puolesta Puheenjohtaja P. Westerlund (1) EUVL L 41, 12.2.2004, s. 45. (2) EYVL L 336, 29.12.1999, s. 21. (3) EYVL L 103, 12.4.2001, s. 36. (4) EYVL L 203, 1.8.2002, s. 30. (5) EYVL L 336, 12.12.2002, s. 38. (6) Valtiosäännön asettamista vaatimuksista ei ole ilmoitettu.